open-index/open-wikipedia-markdown huggingface dataset:
Hybridfrosk

**Hybridfrosk** (*Pelophylax* kl. *esculentus*, tidligere *Rana* kl. *esculenta*) er en type frosk som tilhører familien ekte frosker. Den kalles også **spiselig frosk**, selv om mange andre froskearter også blir spist. Hybridfrosken er en del av et artskompleks med uklare artsgrenser og er en naturlig krysning mellom latterfrosk (*P.&nbsp;ridibundus*) og damfrosk (*P.&nbsp;lessonae*).

Utseendet minner mest om damfrosk, men den har ofte lengre bakbein. Hunnene er 5&ndash;9&nbsp;cm lange, og hannene 6&ndash;11&nbsp;cm. Utbredelsen er den samme som for damfrosk. Arten finnes i alle biotoper der damfrosk eller latterfrosk forekommer, og den tåler også brakkvann. Den lever som regel i blandede kolonier med damfrosk, men av og til lever den sammen med latterfrosk, og en sjelden gang lever alle tre typene sammen. I det nordøstlige Tyskland og Danmark finnes det rene kolonier av hybridfrosk.

De fleste hybridfrosker har ett sett kromosomer fra latterfrosk og ett fra damfrosk. Hos hybrider mellom andre dyrearter blandes som regel kromosomene på grunn av overkrysninger, men hybridfrosken bevarer rene kromosomsett fra foreldreartene. Når en hybridfrosk parer seg med en damfrosk, er kromosomene fra latterfrosken aktive, og resultatet blir en ny hybridfrosk. Når en hybridfrosk parer seg med en latterfrosk, er derimot kromosomene fra damfrosken aktive, og resultatet blir også da en ny hybridfrosk.

I tillegg finnes det også triploide hybridfrosker, som har to kromosomsett fra en art, og ett fra den andre. 

Hybridfrosk er strengt tatt ikke en egen art, selv om den tidligere ble kalt *Rana esculenta*. En setter nå forkortelsen «kl.» mellom slektsnavnet og artsepitetet. Forkortelsen står for *klepton*, det greske ordet for «tyv», ettersom hybridfrosken «stjeler» kromosomer fra andre arter. Dette er et eksempel på seksuell parasittisme.

De søreuropeiske *Pelophylax*-froskene er nå skilt ut som egne arter, og her finnes det andre hybrider. *Rana* kl. *grafi* i Sør-Frankrike og Nord-Spania er antakelig en hybrid mellom *R. perezi* og hybridfrosk, mens *Rana* kl. *hispanica* i Italia, Kroatia og Slovenia er en hybrid mellom *R. bergeri* og enten hybridfrosk eller latterfrosk.

I Norge finnes det en bestand av *Pelophylax*-frosker  på Finnøy i Rogaland som ble innført i 2003. En trodde først at dette var latterfrosk, men nærmere undersøkelser har vist at det dreier seg om en blandet bestand av damfrosk og hybridfrosk. Hvis hybridfrosken sprer seg til fastlandet, kan den etablere seg i hele den nemorale sonen langs kysten av Sørvestlandet og Sørlandet. En frykter i tilfelle genetisk forurensning av den stedegne damfroskbestanden ved Arendal. I Fremmedartslista 2018 er hybridfrosk kategorisert som *svært høy risiko* på grunn av stort invasjonspotensial og høy økologisk effekt.

## Referanser




## Eksterne lenker
*
Ingrid Berge

**Ingrid Aarvik Berge** (født 30. november 1987) er en norsk billedkunster og trommeslager.

Hun har tidligere vært medlem av bandene Norma Sass og The Switch.

## Bakgrunn
Ingrid Berge vokste opp på Blylaget, Nesodden. 

## Billedkunstner
Hun tok videregående skole på Oslo By Steinerskole i Oslo sentrum, på billedkunstlig fordypningslinje. Fra 2006 til 2008 studerte hun ved Einar Granum Kunstfagskole i Oslo. I perioden 2008–2011 tok hun bachelorgraden i grafikk på Kunsthøgskolen i Oslo (KHIO). I 2020 begynte hun på et toårig studieforløp frem mot en mastergrad ved KHIO.

## Musiker
I 2007 ble hun trommeslager i bandet Norma Sass. Fra 2011 til 2016 var hun medlem av det Oslo-baserte bandet The Switch.

## Referanser


## Eksterne lenker
* Hjemmeside. Besøkt 4. april 2021.
* Om Ingrid Aarvik Berge i nettkatalogen ''Women Who Draw''. Besøkt 4. april 2021.
Sergej Kirdjapkin

**Sergej Aleksandrovitsj Kirdjapkin** (russisk: Сергей Александрович Кирдяпкин; født 1980) er en russisk friidrettsutøver som konkurrerer i kappgang. 

Kirdjapkin gikk til topps under VM 2005 i Helsingfors. Fire år senere var han først over målstreken under VM 2009 i Berlin og var også først i mål på 50 kilometer kappgang under Sommer-OL 2012 i London. Han ble imidlertid diskvalifisert og fratatt både VM-gullet fra 2009 og OL-gullmedaljen fra 2012 etter at han leverte positiv dopingprøve.

Han er gift med Anisia Kirdjapkina, som også er utøver i kappgang.

## Personlig rekord
* 50 km kappgang – 3.35.59

## Referanser


## Eksterne lenker
*
Robert Harting

**Robert Harting** (født 18. oktober 1984 i Cottbus) er en tysk friidrettsutøver som konkurrerer i diskos. 

Hartings første store mesterskap var EM i Göteborg 2006 der han ikke kvalifiserte seg til finalen. I VM 2007 i Osaka slo Harting til med 66,68 og tok sølvmedaljen. Han deltok også i OL 2008 der han ble nummer fire etter et kast på 67,09. 

Under VM 2009 i Berlin stod gullkampen mellom Harting og Polens Piotr Małachowski. Małachowski hadde to ganger forbedret sin polske rekord, og Harting lå på andreplass før siste omgang. Harting fikk opp et kast på 69,43, og sikret dermed gullmedaljen med ny personlig rekord.

## Referanser


## Eksterne lenker
* 
* 
*  Profil hos Leichtathletik.de
*  Profil hos All-athletics.com 
*  Biografi på Biography.com
8. etappe av Vuelta a España 2009

**8. etappe av Vuelta a España 2009** ble kjørt 6. september 2009 og gikk fra Alzira til toppen av Alto de Aitana. Dette var den første klatreetappen i denne utgaven av Vueltaen og den hadde hele åtte kategoriserte stigninger. Som på de foregående etappene ble starten preget av flere bruddforsøk, men det gikk 37 kilometer før en gruppe ryttere klarte å skaffe seg en solid luke. Pieter Weening (Rabobank), David Moncoutié (Cofidis), Johnny Hoogerland (Vacansoleil), Sébastien Hinault (ag2r-La Mondiale), Paul Voss (Team Milram) og William Bonnet (Bbox Bouygues Télécom) opparbeidet seg etterhvert et forsprang på over 15 minutter og la beslag på alle klatrepoengene frem til den siste stigningen som ble avsluttet på målstreken på Alto de Aitana. Etter sterk kjøring av Caisse d'Epargne ble de fleste rytterne i bruddet syklet inn. Moncoutié og Hoogerland stakk ifra sine bruddkamerater før feltet tok dem igjen, og klarte lenge å holde avstanden tilbake til sammenlagtfavorittene. 4 km før toppen stakk Moncoutié fra Hoogerland for å sikre seg etappeseieren og ledelsen i klatrekonkurransen. I hovedfeltet stakk Damiano Cunego og etterhvert også Robert Gesink ifra. Cunego tok fort igjen Hoogerland og klarte etterhvert å komme opp til, og å sykle ifra Moncoutié. Den lille italieneren tok sin første etappeseier foran Moncoutié som overtok den røde klatretrøya. Cadel Evans tok over ledelsen i både sammendraget og i kombinasjonskonkurransen.

## Klatre- og spurtpoeng

### 1. spurt (Xàtiva)
Etter 17 km

### 2. spurt (Sella)
Etter 186,4 km

### 1. klatring (Alto de Beniarrés)
Etter 52,6 km

### 2. klatring (Alto de Margarida)
Etter 71,4 km

### 3. klatring (Alto de Tollos)
Etter 80 km

### 4. klatring (Alto de Castell de Castells)
Etter 100,7 km

### 5. klatring (Alto de Guadalest)
Etter 131 km

### 6. klatring (Alto de Cofrides)
Etter 146,1 km

### 7. klatring (Alto de Tudons)
Etter 160 km

### Målgang (Alto de Aitana)

## Manglende ryttere
* **42**  Giovanni Bernaudeau (BBO) brøt.
* **47**  Vincent Jérôme (BBO) brøt.
* **191**  Andy Schleck (SAX) brøt.

## Referanser


## Eksterne lenker
*  Etappeside  på lavuelta.com 
*  Etappeside  på lavuelta.com 
*  Etappeside  på lavuelta.com
Sorry

***Sorry*** er et album av det norske rockebandet, King Midas. Albumet ble utgitt i 2007 av Universal. Albumet er produsert av K.M.I.

## Sporliste
Alle sanger er skrevet av King Midas. Tekster av Ando Woltmann.

#«As I Lay Dying»
#«Saturday Night»
#«97 Tears»
#«The Penalty»
#«Common Kids»
#«Honky Tonk Symphony»
#«Sunken Sun»
#«West End Boys»
#«Music From a Window»
#«Don't Go Carry Your Heart»
#«Walk Away, Ringo»

## Eksterne lenker
* Bandets offisielle hjemmeside
*
Drengeleik

**Drengeleik** er en folkedansgruppe i Oslo bare for karer. Gruppa startet i 1999. Det ble utprøvd ulike navn på dansegruppa, blant annet *Glideringen*. Men det slo ikke an. Så navnet ble Drengeleik, en dansering for kåte karer. Dansegruppa ble markedsført som *Skikkeleg mannfolkedans for homofile drenger*. Drengeleik var en undergruppe av LLH Oslo og Akershus. Drengeleik drev voksenopplæring med statsstøtte for å arrangere dansekurs. De drev grunnopplæring særlig i runddans og Rørospols. Det var ingen forutsetning å ha dansekunnskaper for å bli med i dansegruppa. Kontaktperson for gruppa var Jan Heier Gulbrandsen som også instruerte dansegruppa i mange år. Gruppa var ikke en konkurrent til andre dansegrupper, men et supplement. Den vokste frem på grunnlag av at homofile menn hadde ønske om å danse med andre menn, ikke bare kvinner som i tradisjonell pardans. Det var ca. 20 homofile karer som danset sammen først annen hver tirsdag, så hver tirsdag i måneden, unntatt i sommermånedene. Karene som ble ført fikk en klesklype festet på seg, slik at det ble lettere å holde orden på danserollene ved hyppig partnerbytte, noe som er vanlig i norsk folkedans.

Gruppa møttes i LLH Oslo og Akershus' lokaler, både i BLS-gården i Nordahl Bruns gate ved Blitz huset og Kongens gate 12. I overgangen i flyttingen fra Kongens gate 12 danset gruppa i lokale på Mortensrud skole.

Sommeren 2000 danset Drengeleik i homoparaden i Oslo, i World Pride i Roma og under Oslo sin 1000 års feiring. Drengeleik ble også intervjuet på Dagsrevyen på NRK, samt i flere avisartikler.

## Tegninger
Drengeleikkarene ble flere ganger tegnet av bildekunstner Harald Aadnevik.

## Tauseleik
Det ble i 2004 tatt initiativ til å danne en tilsvarende dansegruppe for kvinner: Tauseleik. Tauseleik ble i 2006 sammenslått med det nydannede Skeivsnuen Danselag.

## Eksterne lenker
* Artikkel i Aftenposten 15. juni 2003
Bømlo kulturskule

**Bømlo kulturskule** ligger i Bømlo kommune, vest i Hordaland. Skolen holder til i Bømlo kulturhus på Svortland, og har tilbud innen musikk, teater, dans og kunst. Om lag 600 elever fra hele kommunen spiller et slag av instrument, danser, synger eller driver med andre kulturelle aktiviteter der. Kulturskolen har også tilbud tilrettelagt for barn og voksne med utviklingshemming.

## Tilbud
### Musikk
I kulturskolen er det åpent for å lære mange ulike instrumenter, dette er viktig for å skape et godt musikkmiljø. Her er instrumentene det blir gitt opplæring på:
* Piano
* Gitar
* Strykeinstrument
* Messingblåseinstrument
* Treblåseinstrument
* Slagverk
* Kirkeorgel

### Kunst
Dette tilbudet er tilrettelagt kreative barn og ungdom. Her kan du lære ulike teknikker gjennom praktisk arbeid, og bruke fantasien til å utvikle kunstneriske uttrykk.

### Teater
Dette tilbudet er tilrettelagt barn og ungdom som liker å spille andre karakterer enn bare seg selv. Her lærer du å karakterisere følelser, uttrykk, handling og livsstil.

### Dans
Dette tilbudet er tilrettelagt barn og ungdom som liker å bevege både kropp og sinn. Her kan du virkelig uttrykke deg selv ved hjelp av kroppsspråk. Det blir undervist i blant annet klassisk dans, moderne dans, jazzdans og step.

## Eksterne lenker
Skeivsnuen Danselag

**Skeivsnuen Danselag** ble etablert i 2006 i Oslo, organisert som en undergruppe av LLH Oslo og Akershus. Det danses norsk folkedans, som for eksempel Rørospols, reinlender, polka, vals og Finnskogspols. Både homser og lesber deltar i dansegruppen. Den første tiden møttes dansegruppen ukentlig hver tirsdag for danseøving en kveld med instruktør, unntatt i jula og sommermånedene. Første instruktør var Ronny Eie. Øvingslokaler var på SinPecado, tidligere Potpurriet (Potta) i Øvre Vollgate 13, Oslo, og senere i kjelleren hos LLH Oslo og Akershus og på Høgskolen i Oslo.

Skeivsnuen Danselag bygger på tradisjon fra dansegruppen Drengeleik. Den ble etablert som møtested for homofile som ønsker å lære god danseteknikk, og ha det gøy med dans sammen med andre homofile.

## Se også
* Homofili
* LLH
* LLH Oslo og Akershus
Frans-Albert Schartau

**Franz-Albert Schartau** (født 13. juli 1877, død 6. juni 1943) var en svensk skytter som deltok i de olympiske leker 1908 i London og 1912 i Stockholm.

Schartau vant en olympisk sølvmedalje i skyting under Sommer-OL 1908 i London. Han var med på det svenske laget som kom på andreplass i lagkonkurransen rifle 50 og 100 yards bak Storbritannia. Sverige fikk 737 poeng og Storbritannia 771. De andre på laget var Vilhelm Carlberg, Johan Hübner von Holst og Eric Carlberg. Schartau skjøt 186 poeng det nest beste resultatet på det svenske laget.

## OL-medaljer
* 1908  London &ndash;  Sølv i skyting, 50 og 100 yards rifle lagskyting  Sverige

## Eksterne lenker
*
Paul Voss

**Paul Voss** (født 26. mars 1986 i Rostock) er en profesjonell tysk landeveissyklist som sykler for Bora-Argon 18.

## Eksterne lenker
* 
*
Johnny Hoogerland

**Johnny Hoogerland** (født 13. mai 1983) er en nederlandsk landeveissyklist som sykler for det profesjonelle kontinentallaget Team Roompot.

## Referanser


## Eksterne lenker
* 
*
Mercedes-Benz 300SL

**Mercedes-Benz 300SL** var en bilmodell fra den tyske bilprodusenten Mercedes-Benz, som ble introdusert i 1954. Modellen var en toseters sportsbil med såkalte måkevingedører, og ble også produsert som åpen roadster. Bilen var ved introduksjonen den raskeste produksjonsbilen i verden.

Bilen, som internt hadde modellkoden W198, var løst basert på selskapets svært suksessrike racingbil ved samme navn. Racingmodellen, som hadde modellkode W194, hadde dog noe mindre effekt enn produksjonsmodellen, som ble introdusert etter et forslag fra Max Hoffman. Det amerikanske markedet var svært hett etter andre verdenskrig, og for å utnytte dette introduserte Mercedes-Benz modellen på bilutstillingen i New York i 1954. Betegnelsen 300SL betød at bilen hadde et sylindervolum på tre liter, mens «SL» stod for *Sport Leicht* (Sport Lett).

300SL var mest kjent for sine distinktive måkevingedører, og var den første bensindrevne produksjonsbilen med bensininnsprøytning direkte i forbrenningskammeret. Måkevingeutgaven var tilgjengelig fra mars 1955 til 1957, mens roadstermodellen var i produksjon frem til 230SL ble introdusert i 1963.

## Racerbil for gatebruk
Den offisielle Mercedes-importøren for det amerikanske markedet, Max Hoffman, foreslo for Mercedes-Benz' hovedkvarter i Stuttgart produksjon av en gateversjon av 300SL, og mente dette ville bli en kommersiell suksess, spesielt i USA. Mer enn 80% av de totalt 1&nbsp;400 produserte bilene ble solgt i USA, noe som var første gang en Mercedes-Benz hadde solgt i store volum utenfor hjemmemarkedet. 300SL har dermed fått æren for at Mercedes-Benz' rykte på det amerikanske markedet gikk fra å produsere solide, men kjedelige biler til å produsere sportslige modeller.

## Bibliografi
* 2005/2006 – Eric Le Moine: Register No1 – Mercedes Benz 300 SL Coupé / Gullwing Register #198.040 & #198.043
* 2011/2012 – Eric Le Moine with the support of MB Classic Stuttgart: *[https://www.mercedes300slregister.com/register2-en.php Register No2 – Mercedes Benz 300 SL Coupé / Gullwing Register #198.040 & #198.043]* ISBN 978-3-905868-35-7
* 2019/2020 – Eric Le Moine: *[https://www.mercedes300slregister.com/register3-en.php Register No3 «Final Edition» – Mercedes Benz 300 SL Coupé / Gullwing Register #198.040 & #198.043]* ISBN 978-3-033-07568-9

## Eksterne lenker
*
Court of Ecclesiastical Causes Reserved

**Court of Ecclesiastical Causes Reserved**, «Domstol for kirkesaker», er en kirkelig domstol som hører til under den engelske kirke. I denne domstolen behandler de saker som omfatter kirkens lære, og den har jurisdiksjon over begge kirkeprovinsene av Canterbury og York. Domstolen ble opprettet i 1963, men møtes svært sjelden. Per 2009 har retten møttes kun to ganger siden den ble opprettet.

I domstolen sitter det fem dommere som utnevnes av den britiske monarken. To av disse må være dommere som har eller eller tidligere har hatt høye juridiske stillinger og må være medlemmer av kirken. Tre av dommerne må være eller tidligere ha vært biskoper i bispedømmene i England.

## Saker
Per 2009 har retten møtes kun to ganger:
* Angående *St Michael and All Angels, Great Torrington*
* Angående *[[St Stephen Walbrook]]*

Den første saken behandlet introduksjonen av et ikon og en lysestake til en kirke uten at fakultet (unntak fra den vanlige praksis) hadde gitt tillatelse på forhånd. Den andre saken tillot bruken av en marmorstatue av skulptøren Henry Moore som et alterbord.

## Referanser


## Eksterne lenker
* Ecclesiastical Jurisdiction Measure 1963
Mercedes-Benz 190SL

**Mercedes-Benz 190SL** var en todørs såkalt GT-roadster produsert av den tyske bilprodusenten Mercedes-Benz fra 1955 til 1963. Prototypen ble første gang presentert på bilutstillingen i New York i 1954.

190SL ble solgt parallelt med den dyrere og raskere Mercedes-Benz 300SL, og bilene var svært like både i utseende og oppbygning. Begge var utstyrt med såkalt doble fjærbein-hjuloppheng foran og pendelaksel bak. 190SL var dog ikke bygget på 300SLs plattform, W198, men derimot på en forkortet utgave av R121-plattformen, som var hentet fra Mercedes-Benz' W121-plattform, opprinnelig laget for mindre sedanmodeller.

190SL var utstyrt med en nyutviklet 1,9-liters rekkemotor med fire sylindre og overliggende kamaksel, som var basert på den sekssylindrede motoren fra 300SL. Motoren, som hadde en ytelse på 105 hestekrefter, var utstyrt med doble Solex-forgassere, og ble også benyttet i modellene W120 180 og Mercedes-Benz W121 190.

Bilen var tilgjengelig som cabriolet med stofftak, eller med en avtagbar hardtop. De tidlige modellene kunne også leveres som spesielle racingmodeller med en mindre frontrute, laget av plast, samt dører av aluminium.

Både 190SL og 300SL ble erstattet av 230SL i 1963.

## Eksterne lenker
*
Petria Thomas

**Petria Ann Thomas** (født 1975) er en australsk tidligere svømmer som under sommer-OL 2004, i Athen, vant tre gullmedaljer på 100&nbsp;m butterfly, 4x100&nbsp;m frisvømming og 4x100&nbsp;m medley stafett. Hun har også fire sølvmedaljer og en bronsemedalje fra sommer-OL 1996 og 2000.
Thomas har i tillegg fire gullmedaljer, åtte sølvmedaljer og fire bronsemedaljer fra VM, samt ni gullmedaljer, to sølvmedaljer og en bronsemedalje fra Samveldelekene

Thomas har også blitt tildelt Order of Australias medalje, Den australske sportsmedaljen og den australske Hundreårsmedaljen.

## Referanser


## Eksterne lenker
* 
*
Historikk over verdensmesterskapsrekorder på 400m

Dette er en liste over utviklingen av mesterskapsrekorder for **[[400 meter]]** ved verdensmesterskapene i friidrett utendørs.

## Herrer

## Damer
Hit the Road Jack

**«Hit the Road Jack»** er en amerikansk sang med melodi og tekst av rhythm and blues-artisten Percy Mayfield. En versjon med  sangeren og pianisten Ray Charles ble på single utgitt for ABC Records i 1961.

Sangen er rangert som nummer 377 på magasinet Rolling Stones liste over The 500 Greatest Songs of All Time.

## Coverversjoner

* Richard Anthony (1961) – fransk versjon – («Fiche la camp Jack»)
* The Animals (1966)
* Suzi Quatro spilte inn sangen og ga den ut på albumet *[[Quatro]]* i 1974
* Big Youth – en reggaeversjon på hans album «Hit the Road Jack» fra 1976. Den er også inkludert på *Natty Universal Dread 1973&ndash;1979*
* The Stampeders med Wolfman Jack (1976)
* The Residents (1987)
* Buster Poindexter (1989)
* Tokyo Ska Paradise Orchestra (1990 – Ska Para Toujou)
* Hermes House Band (1990 – Get Ready to Party)
* Miyavi (2005 – live)
* Basement Jaxx (2006)
* Tic Tac Toe (2006)
* Renee Olstead – på hennes album *Skylark* fra 2009
* Monica Zetterlund – svensk versjon med tittelen «Stick iväg Jack». Teksten var skrevet av Beppe Wolgers
* Mo' Horizons (på portugisisk som «Pe Na Estrada»)
* The Easybeats
* Sha Na Na

## Norsk versjon
Viggo Sandvik har skrevet en norsk tekst. Den norske tittelen er «For en råtass». Sandvik har spilt inn sangen. Den ble utgitt på albumet *[[Fisking i Valdres (album)|Fisking i Valdres]]* (Slagerfabrikken/Opal SLP&nbsp;99009 (LP), Slagerfabrikken/Opal SCD&nbsp;99009 (CD)) i 1988. Produsent var Philip A. Kruse.¨

## Listeplasseringer
Ray Charles versjon kom på den britiske singlelisten 21. oktober 1961 og lå der i tolv uker med nummer seks som høyeste plassering.

«Hit the Road Jack» lå på førsteplassen på den amerikanske Billboard Hot R&B Sides-listen i fem uker og ble Charles' sjette nummer én-plassering på den listen.

Den lå på førsteplassen i to uker på Billboard Hot 100-listen fra mandag 9. oktober 1961.

## Referanser
Planoise

**Planoise** er et strøk i den sørvestre delen av Besançon i Frankrike.

## Historie
Utgravninger i området fant de en menneskelig tilstedeværelse siden neolittisk tid. Et snev av flint og ulike gjenstander beviser tilstedeværelsen av hjemme siden -3500 år før Jesus Kristus. I middelalderen området er et jordbruksareal, produserer hovedsakelig hvete. Etter krigen, er det nødvendig å rekonstruere mange bygninger. Nettstedet Planoise blir en av de største byggeplass i Frankrike på 1970-tallet mer enn 8000 boliger ut av jorden. I dag Planoise har over 20700 innbyggere

## Geografi
Området ligger sørvest for Besançon, og grenser til landsbyen Avanne-Aveney. Området er omgitt av to åser.

## Eksterne lenker
*
Jodie Henry

**Jodie Clare Henry** (født 17. november 1983 i Brisbane, Queensland) er en australsk svømmer som under sommer-OL 2004, i Athen, vant tre gullmedaljer på 100&nbsp;m frisvømming, 4x100&nbsp;m frisvømming og 4x100&nbsp;m medley stafett. Hun har også tre gullmedaljer, en sølvmedalje og to bronsemedaljer fra VM, samt fire gullmedaljer og tre sølvmedaljer fra Samveldelekene.

Henry har også blitt tildelt Order of Australias medalje.

## Referanser




## Eksterne lenker
*
Norsk Vinkelnerforening

**Norsk Vinkelnerforening** er en interesseorganisasjon for personer med utdannelse og arbeidsbakgrunn fra hotell og restaurantbransjen. Foreningen ble stiftet 3. november 1990, og arbeider for å profesjonalisere yrket og styrke fagets anerkjennelse. Det arbeides også med utdannelse og deltakelse internasjonale organisasjoner. 

Foreningens president har siden 2018 vært Liora Levi. Styret består av følgende personer for perioden 2018 - 2019. Visepresident Trine Wiik-Lehmann, Styremedlemmer er Henrik Dahl Jahnsen, Svein Lindin, Emelie Lindwall, Tore Carlsson, Rossen Hristov og vararepresentanter Heini Petersen og Stian B. Olsen. Foreningen består av rundt 230 medlemmer med Vinkelnerutdannelse fra Kulinarsk Akademi, Norsk Sommelier Utdannelse, Beverage Academy samt de svenske og danske utdannelsene: Vinkällen, Restaurangakademien, Gustibus, Grythyttan, Dansk Sommelier Uddannelse, Vinakademiet. Også Advanced Level fra Court of Masters Sommeliers kvalifiserer for medlemskap. Foreningen drifter Norsk Vinkelnerlandslag. Landslagstrener er Knut Espen Misje. 

Tidligere presidenter
Remi Madsen  1991  – 2004
Ken Engebretsen 2005 - 2011 - Heini Petersen 2011-2018

Æresmedlemmer er Christopher Moestue, Remi Madsen, Robert Lie og Toralf Bølgen.

## Eksterne lenker
* Norsk Vinkelnerforenings hjemmesider
* Aperitif.no
The Gathering (album)

***The Gathering*** er det første samlealbumet fra norske Jorn.

Albumet ble utgitt 29. januar 2007 i Europa, samme dag som albumet *[[Unlocking the Past]]*, mens et ble først utgitt i USA på samme dag ett år senere. 

Albumet inneholder låter fra Jørn Landes solokarriere samt fra band han har vært med i, som Milliennium, ARK og The Snakes, og fra hans samarbeid med Russell Allen.

## Sporliste
# «Something Real» (Lande/Lofstad) – 5:24
#* Fra Jorns *[[Out to Every Nation]]*
# «Gonna Find The Sun» (Lande/Moody) – 3:08
#* Fra The Snakes *Once Bitten*
# «Bridges Will Burn» (Lande/Moren) – 5:33
#* Fra Jorns *[[Worldchanger]]*
# «Young Forever» (Lande/Lofstad) – 4:50
#* Fra Jorns *Out to Every Nation*
# «Tungur Knivur» (Lande) – 6:17
#* Fra Jorns *Worldchanger*
# «One Day We Will Put Out The Sun» (Lande/Lofstad) – 6:00
#* Fra Jorns *Out to Every Nation*
# «Sunset Station» (Lande/Moren) – 4:28
#* Fra Jorns *Worldchanger*
# «Hourglass» (Lande/Santolla/Binder/Hanson) – 6:41
#* Fra Millenniums *[[Hourglass]]*
# «Gate Of Tears» (Lande) – 4:52
#* Fra Jorns *[[Starfire]]*
# «House Of Cards» (Lande/Moren) – 4:57
#* Fra Jorns *Worldchanger*
# «My Own Way» (Karlsson) – 4:45
#* Fra Allen / Landes *The Battle*
# «Worldchanger» (Lande) – 4:49
#* Fra Jorns *Worldchanger*
# «Abyss Of Evil» (Lande) – 4:40
#* Fra Jorns *Starfire*
# «Where The Winds Blow» (Lande/Macaluso/Østby) – 4:44
#* Fra ARKs *ARK*
# «Christine» (Lande) – 2:52
#* Fra Jorns *Worldchanger*
# «Big» (Lande/Lofstad) – 3:39
#* Fra Jorns *Out to Every Nation* (bonusspor)

## Personell
* Jørn Lande – Vokal
* Jørn Viggo Lofstad – Gitar på spor 1, 2, 4, 6, 9, 13, 14, 15, 16
* Tore Moren – Gitar på spor 1, 3, 4, 5, 6, 7, 9, 10, 12, 13, 15, 16
* Morty Black – Bassgitar på spor 1, 2, 6, 13, 14
* Magnus Karlsson – Gitar, bassgitar og keyboard på spor 11
* Ralph Santolla – Gitar spor 8
* Shane French – Gitar spor 8
* Jan Axel Blomberg – Trommer på spor 3, 5, 7, 10, 12, 15
* Stian Kristoffersen – Trommer på spor 1, 4, 6, 14, 16
* Oliver Hanson – Trommer på spor 8
* Sid Ringsby – Bassgitar på 3, 5, 7, 9, 10, 12, 15
* Manfred Binder – Bassgitar på spor 8
* Magnus Rosén – Bassgitar på spor 4, 16
* Don Airey – Keyboard på spor 8
Stictococcidae

* *[[Hockiana]]*
* *[[Parastictococcus]]*
* *[[Stictococcus]]*

**Stictococcidae** er en gruppe med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner.

## Utseende
Hunnene er ovale og flate og kan kjennes på at ytterkanten er opphøyd (de er nærmest myntformede), mens hannene ser ut mer som normale insekter. Et spesielt trekk ved hunnene er at anus sitter midt under dyret, ikke i bakenden. Segmentgrensene er markerte på oversiden som dype furer. På undersiden er de kledt av melaktig voks, langs ytterkanten ofte med en frynse av hår. Beina er fullstendige, men korte og spinkle, ikke synlige ovenfra.

## Levevis
Utviklingen er ganske ulik hos de to kjønnene og like fra de kommer ut av egget ser de ganske ulike ut. Hunnenes utvikling går gjennom tre nymfestadier, hannens gjennom fem stadier. Det første hunn-stadiet ligner på den voksne hunnen, hannen ser mer ut som et vanlig insekt, men har ikke funksjonelle munndeler på noe stadium, men er helt avhengig av matressurser fra moren.

## Økonomisk betydning
Familien er meget allsidig når det gjelder vertsplanter, og selv om det bare er kjent 15 arter, er de registrert fra minst 38 ulike plantefamilier. Vertsplantene omfatter økonomisk viktige planter som kaffe, kakao, kolanøtter, pepper og maniok (ingen av disse er hjemmehørende i de områdene der skjoldlusene lever), og denne familien er derfor viktige skadedyr.

## Utbredelse
Familien forekommer bare i Afrika sør for Sahara.

## Systematisk inndeling

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Skjoldlus, Coccoidea
**** familien Stictococcidae
***** slekten *[[Hockiana]]* – 2 arter
***** slekten *[[Parastictococcus]]* – 8 arter
***** slekten *[[Stictococcus]]* – 5 arter

## Kilder
* Liste over alle beskrevne arter
* Stictococcidae på ScaleWeb
## Eksterne lenker
*
16. serierunde i 2. divisjon avdeling 4 2009

**16. serierunde i 2. divisjon avdeling 4 2009** startet 14. august og ble avsluttet med Bodø/Glimt 2 – Korsvoll 17. august.

## Resultater

## Eksterne lenker
* 2. divisjon avdeling 4 2009: Terminliste og resultater på altomfotball.no
Tippu Tip

**Tippu Tip** eller **Tib**, egentlig *Hamad bin Muḥammad bin Jumah bin Rajab bin Muḥammad bin Sa‘īd al-Murgabī*, arabisk: مد بن محمد بن جمعة بن رجب بن محمد بن سعيد المرجبي‎ (født 1837, død 14. juni 1905 i  Zanzibar) var en handelsmann, plantasjeeier og guvernør fra Zanzibar. Han styrte flere handelsruter i Østafrika. 

Han er en av historiens mest kjente slavehandlere. Han handlet også med elfenbein.

Tippu Tip støttet en rekke europeiske forskningsreisende, blant dem Henry Morton Stanley, og arbeidet periodevis for det belgiske kongehus og for Det tyske rike, og var den mest innflytelsesrike personlighet i Østafrika på sin tid.

## Referanser
The Snakes

**The Snakes** var et norsk/britisk hardrock-band.

Bandet ble opprinnelig startet av Whitesnake-medlemmene Bernie Marsden og Micky Moody, under navnet *Saints and Sinners*. De fikk med seg Neil Murray og Cozy Powell, samt amerikanske John West på vokal, og spilte kun Whitesnake-låter. Bandet skiftet etter kort tid navn til The Snakes og  den norske vokalisten Jørn Lande overtok etter West, samt den norske bassisten Sid Ringsby og trommeslageren Willy Bendiksen kom med i bandet, istedenfor Murray og Powell. Bandet ga ut et studioalbum og et konsertalbum. Det første ble produsert av Ronni Le Tekrø, tekniker var Dag Stokke. Etter at bandet ble oppløst i 1999, startet Marsden og Moody bandet The Company of Snakes.

## Medlemmer
**Siste medlemmer**
*Jørn Lande – vokal (1998&ndash;1999)
*Bernie Marsden – gitar (1998&ndash;1999)
*Micky Moody – gitar (1998&ndash;1999)
*Sid Ringsby – bassgitar (1998&ndash;1999)
*Willy Bendiksen – trommer (1998&ndash;1999)

**Tidligere medlemmer**
*John West – vokal (1998)
*Neil Murray – bassgitar (1998)
*Cozy Powell – trommer (1998)

## Diskografi
**[[Once Bitten]]* (1998)  
**[[Live in Europe]]* (1998)

## Eksterne lenker
*
(Where Do I Begin?) Love Story

**«(Where Do I Begin?) Love Story»** er en populær amerikansk sang med melodi av Francis Lai og tekst av Carl Sigman. Den ble publisert i 1970.

Melodien ble først lansert som instrumentaltema i spillefilmen *[[Love Story]]* fra 1970. Teksten ble lagt til etter at temamusikken var blitt populær.

## Coverversjoner
Det har blitt utgitt flere coverversjoner av sangen.

Andy Williams har spilt inn den største slageren. Den lå på en niendeplass på den amerikanske Billboard Hot 100-listen og på førsteplassen på den amerikanske Billboard Easy Listening-listen.

Sangen ble også spilt inn av Lai selv med fullt orkester, av Henry Mancini, Nino Tempo & April Stevens, Rick Astley, Johnny Mathis, Shirley Bassey, Patricia Kaas, Nana Mouskouri, Paul Mauriat, Donald Braswell og Richard Clayderman.

Williams fremførte sangen med Miss Piggy i en episode av *[[The Muppet Show]]*.

Det finnes også en rumensk coverversjon med Aurelian Andreescu samt en fransk med Mireille Mathieu.

Ray Conniffs versjon erstattet pronomenet «she» (som refererer til Ali McGraws rollefigur i filmen) med «you».

N.E.X.T. har også utgitt denne sangen i en instrumentalversjon på deres album *The Return of Next / Part 2*.

De australske sangeren Alfio har spilt inn sangen i 2008 på sitt album *Classic Rewinds* som en tributt til Al Martino og fjorten andre italiensk-amerikanske sangere.

## Norsk versjon
Terje Mosnes har skrevet en norsk tekst. Den norske tittelen er «Søker etter ord». Anne Lise Gjøstøl med Erik Bottolfsens kor og orkester har spilt inn sangen. Den ble utgitt på singlen Columbia GN&nbsp;1852 og LP-platen *Sterke norske* (Music for Pleasure MFP 50166).

## I populærkulturen
* Raymond, i situasjonskomedien *[[Alle elsker Raymond]]*, lærte å spille temamusikken fra *Love Story* på piano i episoden *Mozart* (1997).

*I The Simpsons-episoden *Catch 'Em If You Can* (2004) synger Homer og Margie sangens åpningslinjer kjærlig til hverandre mens familien forbereder seg på å se filmen de har leid for kvelden, *Love Story*.

* I Venner-episoden *The One With All the Jealousy* sender Ross Rachel en musikalsk marihøne som spiller temamusikken.

## Samples
«(Where Do I Begin?) Love Story» har blitt samplet av DJ SS i Drum & Bass-sangen «Lighter» og ble også samplet i piano og brukt i sangen «Dance With the Devil» av rapperen Immortal Technique.

I tillegg samplet Hi-Tek Andy Williams' versjon på sporet «Where It Started (NY)».

## Listeplasseringer

## Referanser
Hanomag 20 B

**Hanomag Typ 20 B** er et tysk kjøretøy produsert av Hanomag.

Den sorterte under kjøretøygruppe: «Leichte gelände Einhets-Personenkraftwagen» (*lett enhets-terrengbil*).

Den opprinnelige produksjonen foregikk hos Stoewer, hvor det ble produsert ca. 2&nbsp;000 enheter. Kapasitetsproblemer gjorde at både BMW og traktorprodusenten Hanomag ble medprodusenter. Totalt ble det produsert omtrent 10&nbsp;000 enheter. 

Kjøretøyene har 4-hjulstrekk, men som særpreg 4-hjulsstyring ved en styrbar bakaksel, hvor inn- og utkobling skjer med en spak mellom forsetene.

Tyskerne etterlot seg noen av disse kjøretøyene i Norge i 1945, hvor i ettertid enkelte eksemplarer ble solgt til norske kjøpere for privat bruk.
Guanzhong

**Guanzhong** (kinesisk: 關中, betyr ordrett: *midt [mellom] passene*), eller *Guanzhongsletten*, er navnet på den kinesiske region som historisk er blitt avgrenset av:
* Xiao-passet (蕭關) i nord, 
* Hangu-passet (函谷關) i øst, 
* Wu-passet (武關) i sør, og 
* Dasan-passet (大散關) i vest.

Det tilsvarer det sentrale Shaanxi og den aller vestligste del av Henan.

Guanzhongsletten ligger på om lag 500 meters høyde. Xi'an, hovedstad for Shaanxi, er slettens største by. De øvrige byer av noe størrelse er Tongchuan, Baoji, Xianyang og Weinan.

Sletten var det sentrale område underlagt staten Qin i de stridende staters tid. Det var denne staten som etterhvert forente Kina.
Liste over norske fylker etter jordbruksareal

Dette er en **liste over [[Fylke (Norge)|norske fylker]] og [[landsdel]]er etter [[jordbruk]]sareal**. Tall er per 2012 og gjelder jordbruksareal i drift. I alt var 9,9 millioner dekar jord i drift i 2012.

## Etter fylke

## Etter landsdel

## Referanser
Strikkepinne

**Strikkepinner** er redskaper som brukes til håndstrikking. Pinnene kan være lagd av metall, plast eller bambus, og finnes i ulike størrelser. I Norge har strikkepinnene nummer etter diameteren målt i millimeter. Flere andre systemer for nummerering finnes. 

## Ulike pinnetyper

### Rette pinner
Rette pinner er spisse bare i den ene enden. Slike pinner blir ofte brukt når en skal strikke fram og tilbake.

### Strømpepinner
Strømpepinner har spiss i begge ender, og brukes til å strikke luer, sokker, votter og lignende. Maskene i strikketøyet fordeles da over flere pinner, slik at man kan strikke rundt og rundt og unngå en sidesøm i det ferdige plagget. Tradisjonelt har man i Norge strikket med fem strømpepinner av gangen, og det er vanlig at strømpepinner selges i sett på fem pinner.

### Rundpinner
Rundpinner er to pinner bundet sammen med en fleksibel streng. Disse blir ofte brukt til litt større arbeid som skal strikkes rundt. Dette kan være luer eller gensere. Det er også mulig å kjøpe små rundpinner som det går an å strikke luer, sokker og votter på. Tidlig på 2000-tallet ble det introdusert en teknikk kalt «magic loop» (som kan oversettes med «magisk sløyfe» eller lignende), der man lager en «bue» på strengen som forbinder de to pinnene. Dette gjør det mulig å benytte en rundpinne som er lengre enn strikketøyets faktiske omkrets.

## Se også
* Strikking

## Referanser
Bruno Söderström

**Bruno Söderström** (født 28. oktober 1881, død 1. januar 1969) død 24. mai 1976) var en svensk friidrettsutøver som deltok i de olympiske leker 1908 i London og også under Ekstralekene 1906 Athen.

Söderström vant en olympisk bronsemedalje i friidrett under Sommer-OL 1908 i London. Han kom på delt tredjeplass i stavsprang med et hopp på 3,58 samme høyde som Edward Archibald fra Canada og amerikanske Charles Jacobs. Det ble delt førsteplass også, Edward Cook og Alfred Gilbert, begge fra USA delte seieren med 3,71 som var ny olympisk rekord.

## OL-medaljer
* 1908  London -  Bronse i friidrett, stavsprang  Sverige
* (1906  Athen -  Sølv i friidrett, stavsprang)
* (1906  Athen -  Bronse i friidrett, spydkast, fristil)

## Referanser


## Eksterne lenker
*
Otto Nilsson

**Sven Otto Nilsson** (født 26. februar 1879, død 10. november 1960) var en svensk friidrettsutøver som deltok i de olympiske leker 1908 i London og  1912 i Stockholm. 

Nilsson vant en olympisk bronsemedalje i friidrett under Sommer-OL 1908 i London. Han kom på tredjeplass i spydkast med et kast på 47,10 meter, bak sin landsmann Eric Lemming som satte ny verdensrekord med 54,83 og Arne Halse fra Norge med 50,57.

Han deltok også i diskos og spydkast fristil men han kvalifiserte seg ikke til de finalene.

## OL-medaljer
* 1908  London -  Bronse i friidrett, spydkast  Sverige

## Eksterne lenker
*
1. deild 1983

**1. deild 1983** var den færøyske eliteserien i fotball for herrer i 1983-sesongen.

Serien besto av 8 lag. Den ble vunnet av GÍ Gøta, mens MB Miðvágur rykket ned og mistet plassen sin til NSÍ Runavík.

## Tabell

## Kilder
* Faroe Soccer. 1983.
Fimbulisen (Svalbard)

:*For Fimbulisen i Antarktis, se [[Fimbulisen]].*

**Fimbulisen** er en 15 km lang og 100 km² stor isbre på Spitsbergen, Svalbard, nordøst for fjellmassivet Coloradofjella, midt i Sabine Land. Den ligger nordvest for Nordmannsfonna, vest for Hayesbreen og sør for Von Postbreen. Fimbulisen er en ren innlandsbre og har bare en sidebre som graver seg ned til en dal (Sassendalen) og fører foran seg vesentlig morenemasser. Den vestlige to tredjedel av brekomplekset inngår i Sassen-Bünsow Land nasjonalpark.

Regnet fra nord og med klokken har den følgende sidebreer:
*Maritbreen i nord, vest for Przybyllokfjellet mot Von Postbreen – 2,5 km, 5 km²
*Rabotbreen i sør, øst for Moskusryggen mot Sassendalen – 12,5 km, 28 km²
*Wandbreen i nordvest, vest for Kalotten i retning Von Postbreen – 2,5 km, 2,5 km²

I sørøst glir Klauvbreen fra Nordmannsfonna over i Rabotbreen. I øst er en fjellrekke barriere mot Hayesbreen, med Hallberget (864 m) som den mest massive i den nord-sørgående rekken av nunataker.

Fimbulisen har sitt navn etter «fimbul» som betyr tøff, barsk eller hard.

## Referanser
Wollmar Boström

**Wollmar Filip Boström** (født 15. juni 1878, død 7. november 1956) var en svensk kammerherre, diplomat, kabinettssekreterare og tennisspiller.

## Biografi
Boström var sønn av landshövding Filip Boström (1843-1908) og Pauline Sterky, nevø av statsminister Erik Gustaf Boström og filantropen Ebba Boström. Slekten Boström er en gren av slekten Laestadius. Moren døde i 1883, og faren giftet seg på nytt med Augusta Sofie Tersmeden. Wollmar Boström giftet seg i 1907 med Gertrud Wennerberg, datter av oberst Sune G:son Wennerberg og friherrinne Ellis Rehbinder.

Etter at Wollmar Boström ble jur.kand. ved Uppsala universitet i 1903 ble han ansatt ved Utrikesdepartementet. Hans første store oppdrag var som attaché i Paris 1905. Året etter ble han utnevnt til andresekretær i UD, og i 1908 til førstesekretær. 1910-1913 var han kong Gustaf Vs *handsekreterare* og han var 1912-1914 også sekretær i UDs opptakskommisjon. I 1913 ble han utnevnt til legasjonssekretær ved ambassaden i London, tre år senere ble han legasjonsråd. Han vendte tilbake til Sverige i 1918 som kabinettssekreterare og hadde denne posisjonen til 1922, da han ble Sveriges sendemann i Madrid og Lisboa 1922-1925 og i Washington, D.C. 1925-1945.

I 1914 ble han utnevnt til kammerherre. Han var æressdoktor ved University of Delaware, University of Pennsylvania, New York University, Rutgers University i New Jersey, Augustana College og Upsala College.

## Boström som tennisspiller
Wollmar Boström var i sin tid en av Sveriges beste tennisspillere. Han tok bronse i innendørsturneringen i double i OL 1908 i London, og var svensk mester i singel utendørs i 1902 og 1909, singel innendørs i 1905 og 1909, og double utendørs 1912. Hans medspiller var Gunnar Setterwall. Boström var styreleder i Svenska Tennisförbundet 1909-13.

## OL-medaljer
* 1908  London -  Bronse i tennis, double innendørs sammen med Gunnar Setterwall.

## Referanser


## Kilder
* *Vem är det 1953* - Bo Enander och Gösta Törnblom i SMoK 1 Sthlm 1942
* *Sveriges dödbok 1947-2006*

## Eksterne lenker
*
Cerococcidae

* *[[Asterococcus]]*
* *[[Cerococcus]]*
* *[[Solenophora]]*

**Cerococcidae** er en familie med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner.

## Utseende
Hunnene er ovale, flate skjoldlus med sterkt reduserte, en-leddete antenner og sterkt reduserte eller helt manglende bein. De dekker seg med et skjold av voks som ofte har påfallende overflatemønstre. Dette er vanligvis blekgult til brunt, men kan være oransje, gult, rødt eller hvitt. Sugesnabelen er kort og tre-leddet.

## Levevis
Disse skjoldlusene lever på busker og trær, sjelden på urteaktige planter. De sitter helst på nye skudd og kvister. Hunne utvikler seg gjennom tre nymfestadier, hannen gjennom fem. Hanner finnes hos de fleste artene. I alle fall noen nordamerikanske arter overvintrer som egg under (den døde) morens skjold. De har én generasjon hvert år. Det første nymfestadiet klekkes om våren og kryper ut gjennom en liten pore bakerst på skjoldet. De blir kjønnsmodne på ettersommeren, parer seg og hunnene legger egg.

## Økonomisk betydning

## Utbredelse
Gruppen er utbredt i alle Jordens faunaregioner, de fleste artene er tropiske.
De mangler i kalde områder.

## Systematisk inndeling / europeiske arter

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Skjoldlus, Coccoidea
**** familien Cerococcidae
***** slekten *[[Asterococcus]]* Borchsenius, 1960 – 9 arter. I Europa:
****** *[[Asterococcus muratae]]* (Kuwana, 1907)
***** slekten *[[Cerococcus]]* Comstock, 1882 – 62 arter. I Europa:
****** *[[Cerococcus camarai]]* Neves, 1954
****** *[[Cerococcus cistarum]]* Balachowsky, 1927
****** *[[Cerococcus cycliger]]* Goux, 1932
****** *[[Cerococcus laniger]]* Goux, 1932
****** *[[Cerococcus longipilosus]]* (Archangelskaya, 1930)
****** *[[Cerococcus pocilliferus]]* Neves, 1954 
***** *[[Solenophora fagi]]* Maskell

## Kilder
* Liste over alle beskrevne arter
* Cerococcidae på ScaleWeb
* Fauna Europaea, utbredelsesdatabase over europeiske dyr 
* Bildegalleri over nordamerikanske arter
## Eksterne lenker
*
GÍ Gøta

**Gøtu Ítróttarfelag**, forkortet **GÍ Gøta**, var en fotballklubb i Gøta på Færøyene.

Klubben ble stiftet som Norðagøtu Bóltfelag i 1926 og omdannet til Gøtu Ítróttarfelag i 1940.

I 2008, etter mange års samarbeid, slo Gøtu Ítróttarfelag seg sammen med Leirvíkar Ítróttarfelag (LÍF) i nabobygda Leirvík og dannet den nye klubben Víkingur.

## Meritter 1926–2008
***Seriemester (6):**
**1983, 1986, 1993, 1994, 1995 og 1996.

***Cupmester (6):**
** 1983, 1985, 1996, 1997, 2000 og 2005.

## Referanser
Traktkantarell

**Traktkantarell** *(Craterellus tubaeformis)* er en av våre vanligste, mest populære og beste matsopper. Traktkantarellen ble tidligere regnet som medlem av slekten kantareller, men nye analysemetoder har avdekket at den tilhører trompetsoppene. *Cantharellus tubaeformis* og *Cantharellus infundibuliformis* er synonymer til det gjeldende vitenskapelige navnet.

## Kjennetegn
Traktkantarellen er ofte mindre enn kantarellen og vanskeligere å få øye på, med farver som går i ett med naturen. Den har i likhet med vanlig kantarell kantarellribber på undersiden av hatten. Traktkantareller er tyntkjøttet med en gul og hul stilk. Hatten er dyp traktformet. Traktkantarell har en mørkebrun hatt med lyse, grågule ribber, og en hul gul stilk.

Den kan lett forveksles med gul trompetsopp som også er spiselig. Hos traktkantarellen er ribbene klart avgrenset mot stilken, mens det dannes et mer utydelig skille hos gul trompetsopp, og ribbene er dessuten flatere og mer utydelige hos sistnevnte. 

### Forvekslingsfare
Siden traktkantarellen ofte vokser i samme miljø som den dødelig giftige spiss giftslørsopp, har den flere ganger blitt forvekslet med denne. 
Soppene kan ha samme størrelse og samme farge på hatten, men likner ellers lite. Problemet er at *giftslørsoppen kan vokse inne i klynger av traktkantareller*. En fornuftig forholdsregel er å ikke plukke dem buntevis, men forsikre seg om at man ikke plukker noen andre sopper enn den man er ute etter. Skulle man være i tvil kan man se etter ribbene man forventer å finne under hatten på kantareller, hvis de mangler er det ikke traktkantarell.

## Galleri

Fil:Craterellus tubaeformis 1345904803 69350246bb o cropped.jpg|vokser gjerne i klynger
Fil:Cantharellus tubiformis 050920Bw.jpg|hvitt sporepulver
Fil:Trompetenpfifferling Teufelskanzel.jpg|ribber under hatten
Fil:Cortinarius rubellus with Craterellus tubaeformis.jpg|side om side med spiss giftslørsopp


## Utbredelse
Soppen finnes gjerne i fuktig og mørk skog, helst under gran men kan også forekomme under furu. Den liker seg best der det er mye mose i skogen, og kan vokse dypt nedi mosen. De kommer som regel sent i sesongen, og vokser helt til den første frosten kommer. 

Som andre trompetsopper er traktkantarellen mykorrhizal, hvilket betyr at den danner en symbiotisk relasjon med planter og er vanskelig å kultivere.

## Matlaging
Traktkantarell er en meget god matsopp, på linje med kantarell og gul trompetsopp. Den er god til steking, i soppsauser til pasta, i stuinger, gratenger og pai. Den brukes også i supper sammen med grønnsaksbuljong, sjalottløk, créme fraîche og tomatpuré. Soppen egner seg meget godt til tørking.

## Referanser


## Eksterne lenker
* 
*
Isklar

**Isklar** er varemerke for norsk vann tappet på flaske. Vannet kommer fra en kilde som ligger under Folgefonna i Hardanger og tappes direkte på flaske i tapperiet på Ullensvang i Hordaland. 

Isklar ble lansert i Storbritannia våren 2008 og i Norge i februar 2009. Sommeren 2008 ble det kåret til verdens beste flaskevannskonsept under Water Innovation Awards. Isklar hevder å være Norges eneste karbonnøytrale vann og å ha et balansert lavt innhold av mineraler.

## Eierskap
Varemerket eies av den norske næringsmiddelbedriften United Bakeries. Isklar var opprinnelig eid av Isklar AS (grunnlagt i 2005, konkurs i 2011). United Bakeries overtok konkursboet året etter konkursen. Kort tid etter overtakelsen inngikk selskapet avtale med TINE om å markedsføre og distribuere varemerket i Norge.

## Referanser


## Eksterne lenker
*
Storbritannia under Sommer-OL 1908

**Storbritannia under Sommer-OL 1908**. 767 sportsutøvere fra Storbritannia deltok i 25 sporter under Sommer-OL 1908 i London. Hjemmenasjonen Storbritannia ble beste nasjon med 56 gull-, 51 sølv- og 39 bronsemedaljer, totalt 146 medaljer; mer enn tre ganger flere enn USA som kom på andreplass.  

## Medaljer

## Medaljevinnerne

## Referanser
Inger Miller

**Inger Miller** (født 12. juni 1972) er en amerikansk tidligere friidrettsutøver (sprinter).

Millers storhetstid var på slutten av 1990-tallet. Hun var med på det amerikanske stafettlaget på 4 x 100 meter som tok gull både i OL 1996 i Atlanta og i VM i Athen i 1997.

Høydepunktet i Millers karriere var VM i Sevilla 1999 der hun både vant gull på 200 meter og sølv på 100 meter bak Marion Jones. Millers personlige rekorder er fra dette året: 10,79 på 100 meter og 21,77 på 200 meter.

Miller var også med på laget som opprinnelig vant 4&nbsp;×&nbsp;100 meter under VM 2001, men laget mistet medaljene på grunn av dopingskandalen ved BALCO-laboratoriet.

## Referanser


## Eksterne lenker
* 
* Fakta på USATFs hjemmeside
Darold Williamson

**Darold Williamson** (født 19. februar 1983) er en amerikansk friidrettsutøver (sprinter).

I 2002 ble Williamson juniorverdensmester på 400 meter. Under OL 2004 var han med på det amerikanske laget som vant stafetten på 4&nbsp;×&nbsp;400 meter. I VM 2005 var han igjen med å ta stafettgull. Individuelt ble han nummer sju i finalen på 400 meter.

## Referanser


## Eksterne lenker
*
DeeDee Trotter

**De'Hashia Tonnek «DeeDee» Trotter** (født 8. desember 1982 i California) er en amerikansk friidrettsutøver (sprinter).

Trotter deltok i VM 2003 i Paris der hun gikk til semifinalen. Under OL 2004 i Athen løp hun førsteetappen på det amerikanske stafettlaget som tok gull på 4&nbsp;×&nbsp;400 meter. Hun gikk også til finalen på 400 meter individuelt, og satte ny personlig rekord på 50,00. Det holdt til en femteplass, bare 11 hundredeler fra en medalje.

Under VM 2005 i Helsingfors ble Trotter igjen nummer fem, og samme plassering fikk hun i VM 2007 i Osaka. I dette mesterskapet var hun igjen med på å ta stafettgull for USA.

I 2008 fikk hun en alvorlig kneskade som satte henne veldig mye tilbake.

Under OL i London i 2012 ble Trotter nummer tre på 400 meter. Igjen var hun med på å ta stafettgull for USA på 4x400 meter.

Trotters personlige rekord på 400 meter er på 49,64 sekunder og er fra 2007.

## Referanser


## Eksterne lenker
*
Inga-Lill Nicolin

**Wanja Inga-Lill Nicolin** (født 1950 i Göteborg) er en svensk forretningskvinne. Hun har en stilling underlagt konsernledelsen i Handelsbanken.

Nicolin var i perioden 2003–2008 administrerende direktør i den norske delen av Handelsbanken. Hun har også vært styremedlem i Finansnæringens Hovedorganisasjon og Finansnæringens Servicekontor. Hun har tidligere vært leder i Handelsbanksregionen Stockholm City og filialsjef i Solna og Stenungsund.

## Referanser